CELEX: 32011D0879
Language: da
Date: 2011-12-21 00:00:00
Title: 2011/879/EU: Kommissionens gennemførelsesafgørelse af 21. december 2011 om ændring af bilag II og IV til Rådets direktiv 2009/158/EF om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (meddelt under nummer K(2011) 9518)  EØS-relevant tekst

23.12.2011   
            
            
               DA
            
            
               Den Europæiske Unions Tidende
            
            
               L 343/105
            
         KOMMISSIONENS GENNEMFØRELSESAFGØRELSE
   af 21. december 2011
   om ændring af bilag II og IV til Rådets direktiv 2009/158/EF om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande
   (meddelt under nummer K(2011) 9518)
   (EØS-relevant tekst)
   (2011/879/EU)
   EUROPA-KOMMISSIONEN HAR —
   under henvisning til traktaten om den Europæiske Unions funktionsmåde,
   under henvisning til Rådets direktiv 2009/158/EF af 30. november 2009 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (1), særlig artikel 34, og
   ud fra følgende betragtninger:
   
               (1)
            
            
               I direktiv 2009/158/EF fastsættes dyresundhedsmæssige betingelser for samhandelen inden for Unionen med fjerkræ og rugeæg samt for indførsel heraf fra tredjelande. I bilag II til direktivet fastsættes regler for godkendelse af virksomheder med henblik på samhandel med disse varer inden for Unionen samt programmer for sundhedskontrol, der skal gennemføres for bestemte sygdomme hos de forskellige fjerkræarter. I bilag IV til direktiv 2009/158/EF fastsættes standardveterinærcertifikaterne til brug ved samhandel inden for Unionen med de fjerkræprodukter, der er omfattet af direktivet.
            
         
               (2)
            
            
               I bilag II til direktiv 2009/158/EF, som ændret ved Kommissionens afgørelse 2011/214/EU (2), fastsættes diagnostiske procedurer for salmonella og mycoplasma.
            
         
               (3)
            
            
               I kapitel III i bilag II til direktiv 2009/158/EF fastsættes minimumskrav til programmer for sundhedskontrol. Dette kapitel indeholder en beskrivelse af undersøgelsesprocedurerne for Salmonella Pullorum og Salmonella Gallinarum. Det er imidlertid nødvendigt, at der fastsættes visse yderligere nærmere oplysninger med hensyn til undersøgelse for Salmonella arizonae.
            
         
               (4)
            
            
               Endvidere stilles der i rubrik I.31 i del I i standardveterinærcertifikatet for daggamle kyllinger i bilag IV til direktiv 2009/158/EF krav om detaljerede oplysninger vedrørende identifikation af de varer, der er omfattet heraf.
            
         
               (5)
            
            
               Dette krav betyder, at der tilvejebringes værdifulde oplysninger om sundhedsstatus i den eller de forældreflokke, som de daggamle kyllinger stammer fra, navnlig med hensyn til undersøgelse for forekomst af visse salmonellaserotyper. Visse af disse oplysningskrav synes imidlertid at indebære unødvendige administrative byrder for virksomhedslederne, navnlig fordi det er umuligt at forudsige udrugningen. Endvidere skal visse af de oplysninger, der kræves angivet i denne rubrik, også angives i andre dele af certifikatet.
            
         
               (6)
            
            
               Disse angivelser bør derfor udgå af rubrik 1.31 i standardveterinærcertifikatet for rugeæg, daggamle kyllinger og avls- og brugsfjerkræ og erstattes af angivelsen »godkendelsesnummer«, som giver klarere oplysninger om de pågældende varers oprindelse. Del I i bemærkningerne i del II i disse standardcertifikater bør derfor ændres i overensstemmelse hermed.
            
         
               (7)
            
            
               I bilag IX til Kommissionens forordning (EF) nr. 798/2008 af 8. august 2008 om fastlæggelse af en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Fællesskabet, og krav vedrørende udstedelse af veterinærcertifikat (3) er der fastsat særlige betingelser for import af avls- og brugsstrudsefugle samt rugeæg og daggamle kyllinger heraf.
            
         
               (8)
            
            
               Del II, punkt 3, i nævnte bilag, som ændret ved Kommissionens gennemførelsesforordning (EU) nr. 1380/2011 (4), foreskriver, at hvis de daggamle kyllinger ikke opdrættes i den medlemsstat, hvortil rugeæggene blev importeret, skal de transporteres direkte til det endelige bestemmelsessted og holdes der i en periode på mindst tre uger fra udklækningsdatoen. Dette krav bør fremgå af det relevante standardveterinærcertifikat for daggamle kyllinger i bilag IV til direktiv 2009/158/EF. Dette standardcertifikat bør derfor ændres i overensstemmelse hermed.
            
         
               (9)
            
            
               Direktiv 2009/158/EF bør derfor ændres i overensstemmelse hermed —
            
         
               (10)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Bilag II og IV til direktiv 2009/158/EF ændres som angivet i bilaget til denne afgørelse.
   Artikel 2
   Denne afgørelse anvendes fra den 1. februar 2012.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 21. december 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 343 af 22.12.2009, s. 74.
   
      (2)  EUT L 90 af 6.4.2011, s. 27.
   
      (3)  EUT L 226 af 23.8.2008, s. 1.
   
      (4)  Se side 25 i denne EUT.
   
      BILAG
      Bilag II og IV til direktiv 2009/158/EF ændres således:
      
                  1)
               
               
                  Bilag II, kapitel III, punkt A.2, ændres således:
                  
                              a)
                           
                           
                              Note (**) affattes således:
                              
                                          »(**)
                                       
                                       
                                          Bemærk, at miljøprøver almindeligvis ikke er egnet til pålidelig påvisning af Salmonella Pullorum og Salmonella Gallinarum, men er egnet til Salmonella arizonae.«
                                       
                                    
                        
                              b)
                           
                           
                              Note (****) affattes således:
                              
                                          »(****)
                                       
                                       
                                          
                                             Salmonella Pullorum og Salmonella Gallinarum vokser ikke let på modificeret halvflydende Rappaport Vassiliadis-medium (MSRV), som anvendes til overvågning af zoonotisk Salmonella spp. i Unionen, men det er egnet til Salmonella arizonae.«
                                       
                                    
                        
            
                  2)
               
               
                  I bilag IV affattes standardcertifikat 1, 2 og 3 således:
                  »STANDARDCERTIFIKAT 1
                  
                     
                  
                     
                  
                     
                  STANDARDCERTIFIKAT 2
                  
                     
                  
                     
                  
                     
                  STANDARDCERTIFIKAT 3